CELEX: 62021TN0080
Language: et
Date: 2021-02-05 00:00:00
Title: Kohtuasi T-80/21: 5. veebruaril 2021 esitatud hagi – Cargolux versus komisjon

22.3.2021   
            
            
               ET
            
            
               Euroopa Liidu Teataja
            
            
               C 98/35
            
         
      5. veebruaril 2021 esitatud hagi – Cargolux versus komisjon
      (Kohtuasi T-80/21)
      (2021/C 98/40)
      Kohtumenetluse keel: inglise
      
         Pooled
      
      
         Hageja: Cargolux Airlines International SA (Cargolux) (Sandweiler, Luxemburg) (esindajad: advokaadid G. Goeteyn ja E. Aliende Rodríguez)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  kohustada liitu, keda esindab komisjon, hüvitama kahju, mis Cargoluxile tekitati sellega, et komisjon jättis makstamata nii tasumisele kuuluvad viivised kui kapitaliseeritud intressi, ELTL artikli 266 esimese lõigu alusel 16. detsembri 2015. aasta kohtuotsuse Cargolux Airlines International SA vs. komisjon (T-39/11, ei avaldata, EU:T:2015:991) täitmiseks, ja sellest tulenevalt maksta ELTL artikli 266 teise lõigu, artikli 268 ja artikli 340 alusel järgmised summad:
                  
                              i.
                           
                           
                              tasumisele kuuluvate viivistega võrdne summa, ehk 39 900 000 euro suuruselt summalt tasutav intress Euroopa Keskpanga poolt oma refinantseerimistehingute jaoks 1. novembril 2010 kehtestatud intressimäära (ehk 1 %) alusel, mida on suurendatud 3,5 protsendipunkti võrra ajavahemikul 15. veebruarist 2011 kuni 5. veebruarini 2016, ehk 8 075 972,03 eurot, või kui seda ei tehta, siis selle intressimäära alusel, mida Üldkohus peab kohaseks;
                           
                        
                              ii.
                           
                           
                              tasumisele kuuluva kapitaliseeritud intressiga võrdne summa, ehk tasumisele kuuluvalt viiviselt tasutav intress ajavahemikul 5. veebruarist 2016 kuni nõutud summa tegeliku tasumiseni komisjoni poolt (või juhul, kui Üldkohus lükkab tagasi Cargoluxi nõude, et tasumisele kuuluv kapitaliseeritud intress hakkab jooksma alates 5. veebruarist 2016, vähemalt ajavahemikul taotluse esitamisest kuni nõutud summa tegeliku tasumiseni komisjoni poolt), Euroopa Keskpanga poolt oma refinantseerimistehingute jaoks 1. novembril 2010 kehtestatud intressimäära (ehk 1 %) alusel, mida on suurendatud 3,5 protsendipunkti võrra (või kui seda ei tehta, siis selle intressimäära alusel, mida Üldkohus peab kohaseks);
                           
                        
            
                  —
               
               
                  mõista komisjonilt välja kõik Cargoluxi kohtukulud käesolevas menetluses.
               
            
         Väited ja peamised argumendid
      
      Oma hagi põhjenduseks esitab hageja ühe väite, et komisjon on oma lepinguvälisest vastutusest tulenevalt kohustatud maksma Cargoluxile hüvitist tasumisele kuuluvate viiviste ja kapitaliseeritud intressi ulatuses, ELTL artikli 266 teise lõigu, artikli 268 ja artikli 340 alusel.